stanford-oval/wikipedia huggingface dataset:
Sam Hardy

Sam Hardy (26. elokuuta 1882 Newbold, Englanti – 24. lokakuuta 1966) oli englantilainen jalkapalloilija, pelipaikaltaan maalivahti. Hän oli pituudeltaan 177-senttimetrinen.
Hardy edusti Chesterfieldiä 1903–1905, Liverpoolia 1905–1912, Aston Villaa 1912–1921 ja Nottingham Forestia 1921–1925. Englannin maajoukkueessa hän pelasi yhteensä 21 ottelua.
Robert Picard

| Mitalit | Mitalit | Mitalit |  |
| --- | --- | --- | --- |
|  Robert Picard |  Robert Picard |  Robert Picard |  |
Maa:   Kanada
Miesten jääkiekko
| MM-kilpailut  | MM-kilpailut  | MM-kilpailut  |  |
|  Pronssia | Tšekkoslovakia 1978 |  |  |
Robert Rene Joseph Picard (s. 25. toukokuuta 1957 Montreal, Quebec) on kanadalainen entinen jääkiekkoilija, joka pelasi 899 NHL-ottelua joukkueinaan Washington Capitals, Toronto Maple Leafs, Montreal Canadiens, Winnipeg Jets, Quebec Nordiques ja Detroit Red Wings.
Puolustaja Picard varattiin kolmantena vuoden 1977 NHL-varaustilaisuudessa Capitalsiin Montreal Juniors -joukkueesta.
Vuoden 1979 Challenge Cupissa hän kuului NHL-tähtijoukkueeseen, joka pelasi Neuvostoliittoa vastaan.
Aiheesta muualla

Robert Picard The Internet Hockey Databasessa (englanniksi)
Salaa tupakalle

| ”Salaa tupakalle” Lasten hautausmaa |
| --- | --- | --- |

Singlen tiedot
 Albumilta: II
 Julkaistu: kesäkuu 2016
 Formaatti: 7″ vinyyli
 Tyylilaji: rock
 Kesto: 04.31
 Levy-yhtiö: Svart
Lasten hautausmaan muut singlet
|   | ”Salaa tupakalle” 2016 | ”Onnellinen hullu” 2017 |
Salaa tupakalle on Lasten hautausmaan kappale ja 7″ single, joka julkaistiin kesäkuussa 2016.
Singleä sai poikkeuksellisesti ainoastaan suoraan levy-yhtiöltä sekä yhtyeen keikoilta, ja sitä painettiin rajoitettu 200:n kappaleen painos.
Kappaleet

Salaa tupakalle – 4.31
Tyttöni mun (Live at Flow Festival 2015)
Roberto Mandje

Roberto Caraciolo Mandje (s. 7. maaliskuuta 1982) on päiväntasaajanguinealainen keskipitkän matkan juoksija. Hän kilpaili vuoden 2004 kesäolympialaisissa miesten 1 500 metrin juoksussa. Hän kuitenkin putosi ensimmäisellä kierroksella jäätyään eränsä kahdenneksitoista ajalla 4.03,37. Hänen henkilökohtainen ennätyksensä 1 500 metrissä on 4.00,33 (Ninove, 2007).
Aiheesta muualla

Roberto Mandjen kotisivut (englanniksi)
Sam Gallip Jacobs

Sam Gallip Jacobs vuonna 2019.
Sam Gallip Jacobs (s. 4. maaliskuuta 1938) on yhdysvaltalainen roomalaiskatolinen piispa. Hänet vihittiin papiksi Lafayetten hiippakuntaan 6. kesäkuuta 1964 ja inkardinoitiin Lake Charlesin hiippakuntaan 29. tammikuuta 1980.
Jacobs sai 1. heinäkuuta 1989 nimityksen Alexandrian piispaksi, ja piispaksi vihkiminen seurasi 24. elokuuta. Pääkonsekraattorina toimi Francis Bible Schulte, jota avustivat Warren Louis Boudreaux ja Jude Speyrer.
Jacobs sai 1. elokuuta 2003 nimityksen Houma-Thibodaux'n piispaksi, jonka virkaan hänet asetettiin 10. lokakuuta.
Sam Hanks

| Sam Hanks |
| --- | --- |

Henkilötiedot
Kansalaisuus:   Yhdysvallat
Formula 1 -ura
Aktiivivuodet:  1950–1957
Talli(t):  Kurtis Kraft-Offenhauser, Epperly-Offenhauser
Kilpailuja:  8
Maailman­mestaruuksia:  0
Voittoja:  1
Palkintosijoja:  4
Paalupaikkoja:  0
Nopeimpia kierroksia:  0
MM-pisteitä:  20
Ensimmäinen kilpailu:  Indianapolis 500 1950
Ensimmäinen voitto:  Indianapolis 500 1957
Viimeinen voitto:  Indianapolis 500 1957
Viimeinen kilpailu:  Indianapolis 500 1957
Samuel "Sam" Hanks (13. heinäkuuta 1914 – 27. kesäkuuta 1994) oli yhdysvaltalainen kilpa-autokuljettaja, joka voitti Indianapolis 500 -kilpailun vuonna 1957. Koska Indianapolis 500 -kilpailu oli Formula 1 -kisakalenterissa vuosina 1950-1960, Sam Hanks sai yhteensä 20 pistettä urallaan.
Mariefred

| Mariefred |
| --- | --- |
 Kuva Mariefredin kirkon suuntaan Gripsholmin linnan vierestä.
 Mariefred
 Koordinaatit: 59°16′N, 17°13′E 
Valtio:   Ruotsi
Lääni:  Södermanlandin lääni
Maakunta:  Södermanland
Kunta:  Strängnäsin kunta
Pinta-ala:  
 – Maa:  2,51 km²
Väkiluku:  3 726
 – Väestötiheys:  1 484,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Mariefred on taajama Strängnäsin kunnassa. Se sijaitsee Södermanlandin läänissä ja Södermanlandin historiallisessa maakunnassa Keski-Ruotsissa. Vuoden 2010 lopussa taajamassa oli 3 726 asukasta.
Mariefred oli 1970-luvun alun kuntauudistukseen asti kaupunki. Kaupungin hallinnolliseen alueeseen kuului tuolloin myös Södertäljen kuntaan liitetty ja vuodesta 1999 Nykvarnin kuntaan kuuluva Taxingen seurakunta. Viimeisimmässä kuntauudistuksessa Mariefred liitettiin Taxingea lukuun ottamatta Strängnäsin kuntaan.
Mariefredissä sijaitsee Gripsholmin linna.
Vaakuna

Mariefredin käytössä ollut vaakuna.
Väestönkehitys

| Mariefredin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 674 | 1 674 |
| 1965 | 1965 |    | 1 910 | 1 910 |
| 1970 | 1970 |    | 2 013 | 2 013 |
| 1975 | 1975 |    | 2 553 | 2 553 |
| 1980 | 1980 |    | 2 717 | 2 717 |
| 1990 | 1990 |    | 3 488 | 3 488 |
| 1995 | 1995 |    | 3 728 | 3 728 |
| 2000 | 2000 |    | 3 702 | 3 702 |
| 2005 | 2005 |    | 3 813 | 3 813 |
| 2010 | 2010 |    | 3 726 | 3 726 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Strängnäs kommun - Våra kommundelar (Arkistoitu – Internet Archive) (ruotsiksi)
Sam Gibbons

Sam Gibbons
Sam Melville Gibbons (20. tammikuuta 1920 – 10. lokakuuta 2012) oli yhdysvaltalainen demokraattisen puolueen poliitikko, koulutukseltaan lakimies.
Tampassa, Floridassa syntynyt Gibbons valmistui Henry B. Plant High Schoolista ja Floridan yliopistosta. Hän sai toisen maailmansodan aikaisesta palveluksestaan Pronssitähden.
Gibbons istui vuosina 1953–1958 Floridan edustajainhuoneessa ja sen jälkeen vuosina 1959–1962 Floridan senaatissa.
Gibbons oli Yhdysvaltain kongressin pitkäaikainen jäsen; hän istui liittovaltion edustajainhuoneessa vuosina 1963–1997.
Salmon P. Chase

| Salmon P>  Chase |
| --- | --- |

Yhdysvaltain korkeimman oikeuden puheenjohtaja
 6. joulukuuta 1864 – 7. toukokuuta 1873  
Presidentti:  Abraham Lincoln (nimittäjä)
Edeltäjä:  Roger B. Taney
Seuraaja:  Morrison Waite
Yhdysvaltain 25. valtiovarainministeri
 7. maaliskuuta 1861 – 30. kesäkuuta 1864  
Presidentti:  Abraham Lincoln
Edeltäjä:  John Adams Dix
Seuraaja:  William P. Fessenden
Yhdysvaltain senaattori Ohiosta
 4. maaliskuuta 1861 – 6. maaliskuuta 1861  
Edeltäjä:  George E. Pugh
Seuraaja:  John Sherman
 4. maaliskuuta 1849 – 3. maaliskuuta 1855  
Edeltäjä:  William Allen
Seuraaja:  George Pugh
Ohion 23. kuvernööri
 14. tammikuuta 1856 – 9. tammikuuta 1860  
Varakuvernööri:  Thomas Ford Martin Welker
Edeltäjä:  William Medill
Seuraaja:  William Dennison, Jr.
Henkilötiedot
Syntynyt: 13. tammikuuta 1808 Cornish, New Hampshire, Yhdysvallat
Kuollut: 7. toukokuuta 1873 (65 vuotta) New York City, New York, Yhdysvallat
Puoliso:  Katherine Garmiss Eliza Ann Smith Sarah Dunlop Ludlow
Lapset:  2
Tiedot
Uskonto:  episkopaalinen
 Nimikirjoitus
Salmon Portland Chase (13. tammikuuta 1808 Cornish – 7. toukokuuta 1873 New York) oli yhdysvaltalainen poliitikko ja korkeimman oikeuden puheenjohtaja.
Chase edusti Ohiota senaatissa vuosina 1849–1855 ja toimi sitten Ohion kuvernöörinä 1856–1860. Hänet valittiin senaattiin uudelleen, mutta hän erosi kaksi päivää kautensa alkamisen jälkeen ottaakseen vastaan nimityksen Yhdysvaltain valtiovarainministeriksi presidentti Abraham Lincolnin hallitukseen. Samaan aikaan käynnissä olleen sisällissodan takia Chase joutui hankkimaan Unionille valtavasti lisävaroja. Varojen saamiseksi hän muun muassa otti käyttöön tuloveron, otti miljardien dollarien lainat ja myi valtion obligaatioita. Chasen kuva on käytöstä poistetun 10 000 dollarin setelissä.
Yhdysvaltain 10 000 dollarin seteli, jossa on Chasen kuva.
Roger B. Taneyn kuoleman jälkeen Lincoln nimitti Chasen vuonna 1864 Yhdysvaltain korkeimman oikeuden puheenjohtajaksi. Vuonna 1868 Chase toimi syyttäjänä Yhdysvaltain senaatissa presidentti Andrew Johnsonin virkasyyteasiassa. Chase oli jo vuonna 1860 pyrkinyt presidenttiehdokkaaksi ja pyrki toistamiseen istuessaan korkeimmassa oikeudessa, mutta ei onnistunut. Hän toimi tuomarina kuolemaansa asti.
Roberto Lovera

| Mitalit> Maa:   Uruguay.Miesten koripallo. Olympialaiset  | Mitalit> Maa:   Uruguay.Miesten koripallo. Olympialaiset  | Mitalit> Maa:   Uruguay.Miesten koripallo. Olympialaiset  | Maa:   Uruguay> Miesten koripallo. |
| --- | --- | --- | --- |
|  Pronssia | Helsinki 1952 |  |  |
| Etelä-Amerikan mestaruuskilpailut  | Etelä-Amerikan mestaruuskilpailut  | Etelä-Amerikan mestaruuskilpailut  |  |
|  Kultaa | Brasilia 1947 |  |  |
|  Kultaa | Paraguay 1949 |  |  |
|  Kultaa | Uruguay 1953 |  |  |
|  Hopeaa | Peru 1943 |  |  |
|  Hopeaa | Ecuador 1945 |  |  |
Roberto José Lovera Vidal (14. marraskuuta 1922 Montevideo – 22. kesäkuuta 2016) oli uruguaylainen koripalloilija ja olympiamitalisti.
Lovera saavutti olympiapronssia Uruguayn koripallomaajoukkueen pelaajana Helsingistä 1952. Lontoossa 1948 Uruguay sijoittui viidenneksi. Lovera edusti maataan myös vuoden 1954 MM-kilpailuissa.
Etelä-Amerikan mestaruuskilpailuista Lovera voitti Uruguayn joukkueessa kolme mestaruutta ja kaksi hopeamitalia. Hän kuoli 93-vuotiaana kesäkuussa 2016.
Aiheesta muualla

Profiili FIBA Archive (englanniksi)
Uruguayn joukkue – Kesäolympialaiset 1952
3 Acosta y Lara |
4 Baliño |
5 Cieslinskas |
6 Costa |
7 Demarco |
8 García |
9 Larre Borges |
10 Lombardo |
13 Lovera |
14 Matto |
15 Peláez |
16 Roselló |
Valmentaja Rodríguez
Sammy Nestico

Sammy Nestico
Samuel Lewis "Sammy" Nestico (6. helmikuuta 1924 – 17. tammikuuta 2021) oli yhdysvaltalainen big band -säveltäjä. Hän on tehnyt sovituksia useille maailmankuuluille esiintyjille, kuten Count Basien orkesterille.
Nestico syntyi Pittsburghissa Pennsylvaniassa ja valmistui Duquesnen yliopistosta, josta hän sai sittemmin kunniatohtorinarvon. Hän on opettanut myös Georgian yliopistossa.
Salon Kiekkohait

| Salon Kiekkohait |
| --- | --- |

Perustettu:  2009
Kaupunki:   Salo
Kotiareena:  Salon jäähalli
Sarjataso:  II-divisioona
Värit:  sininen, musta, valkoinen
Päävalmentaja:   Marko Vuori
Kapteeni:   Henry Seipell
Infobox OKVirheellinen NIMI-arvo: 
Salon Kiekkohait on vuonna 2009 perustettu salolainen jääkiekkoseura. Kaikkein nuorimmille lajiharrastajille seura järjestää kiekko- ja luistelukoulutoimintaa. Tämän jälkeen on mahdollisuus osallistua joukkuetoimintaan eri ikäluokissa. Tällä hetkellä seurassa on juniorijoukkueet F-ikäisistä C-junioreihin. Seuran junioritoiminta on aktiivista ja viikoittain lajin parissa on mukana noin 250 kiekkoilijaa.
Seuran edustusjoukkue pelaa kaudella 2021–2022 III-divisioonassa. Edustuksen kotipelit pelataan Salon jäähallissa (osoite: Tahkonkatu 1) ja tiedot kotipelien ajoista löytyvät mm. seuran nettisivuilta.
Salon Kiekkohaitten puheenjohtaja on Tuomas Aalto. Toiminnanjohtajana aloitti elokuussa 2017 Marco Lindstén. Valmennuspäällikkö on Mikko Perämäki.
Aiheesta muualla

http://kiekkohait.fi/ylalinkit/salonkiekkohait/
https://www.facebook.com/Kiekkohait
Sammy Sosa

Sammy Sosa vuonna 2012.
Samuel ”Sammy” Peralta Sosa (s. 12. marraskuuta 1968) on Dominikaanisessa tasavallassa syntynyt baseballpelaaja. Hän aloitti Major League -uransa 16. kesäkuuta 1989.
Sosa on tehnyt pitkän uransa aikana yli kuusisataa kunnaria. Hän on ollut National Leaguen kuukauden pelaaja useaan otteeseen, kunnarimestari (2000, 2002), lyötyjen juoksujen mestari (1998, 2001) ja arvokkain pelaaja (1998). Hänelle myönnettiin vuonna 1999 Hank Aaron -palkinto.
Sosan joukkueina ovat olleet Texas Rangers, Chicago White Sox, Chicago Cubs ja Baltimore Orioles.
Sammy Lee (uimahyppääjä)

| Mitalit | Mitalit | Mitalit |  |
| --- | --- | --- | --- |
|  Sammy Lee (1951). |  Sammy Lee (1951). |  Sammy Lee (1951). |  |
Maa:   Yhdysvallat
Miesten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1948 | 10 m kerroshypyt |  |
|  Kultaa | Helsinki 1952 | 10 m kerroshypyt |  |
|  Pronssia | Lontoo 1948 | 3 m ponnahduslauta |  |
Sammy Lee (1. elokuuta 1920 – 2. joulukuuta 2016) oli yhdysvaltalainen uimahyppääjä. Hän syntyi Fresnossa, Kaliforniassa, ja opiskeli lääketiedettä Etelä-Kalifornian yliopistossa. Hänellä on korealaisia sukujuuria.
Lee voitti kerroshypyissä olympiakultaa vuoden 1948 kesäolympialaisissa Lontoossa ja 32-vuotissyntymäpäivänään vuonna 1952 Helsingissä. Vuonna 1948 hän voitti lisäksi ponnahduslautahypyissä olympiapronssia. Hänelle myönnettiin vuonna 1953 James E. Sullivanin palkinto.
Lee on kuulunut vuodesta 1990 United States Olympic Hall of Fameen. Hän on valmentanut muiden muassa Pat McCormickia, Bob Websteriä, Greg Louganisia ja Markku Uusipaavalniemeä. Kirjailija Paula Yoo ja kuvittaja Dom Lee ovat  julkaisseet hänestä kertovan elämäkerrallisen kirjan Sixteen Years in Sixteen Seconds: the Sammy Lee Story (2005).
Romana Tedjakusuma

| Romana Tedjakusuma |
| --- | --- |

Henkilötiedot
Syntynyt: 24. heinäkuuta 1976 (ikä 48)
Kansalaisuus:   Indonesia
Tennispelaaja
Kaksinpeli
Paras sijoitus:  82. (4.4.1994)
Voitot/tappiot:  261–192
Grand Slam -turnauksissa
Australian avoimet:  3. kierros (1994)
Ranskan avoimet:  1. kierros (1994)
Yhdysvaltain avoimet:  1. kierros (1994)
Nelinpeli
Paras sijoitus:  114. (20.2.1995)
Turnausvoittoja:  1
Voitot/tappiot:  175–102
Aiheesta muualla
ITF
WTA
Romana Tedjakusuma (s. 24. heinäkuuta 1976 Surabaya) on indonesialainen tennispelaaja. WTA-listalla Tedjakusuma oli parhaimmillaan kaksinpelissä sijalla 82 huhtikuussa 1994 ja nelinpelissä sijalla 114 helmikuussa 1995. WTA-turnausvoittoja hän saavutti urallaan nelinpelissä yhden. ITF-turnausvoittoja Tedjakusuma saavutti urallaan kaksinpelissä kuusi ja nelinpelissä 19.
Hänen vanhempansa ovat Albert Tedjakusuma ja Henny Nongoi. Hänellä on yksi vanhempi sisarus.
Tennisura

Junioriurallaan Tedjakusuman paras saavutus Grand Slam -turnauksissa oli välieriin pääsy Wimbledonin nelinpelissä 1993. Tedjakusuma pelasi ammattilaisturnauksessa ensimmäisen kerran jo 13-vuotiaana vuonna 1990 kotimaassaan Jakartassa ITF-tasolla. Alkuvuodesta 1993 hän voitti kolme ITF-turnausta ja eteni puolivälieriin Kuala Lumpurin WTA-tason turnauksessa. Tämän myötä hän nousi maailmanlistalla 200 parhaan joukkoon. Kauden päätteeksi hän oli maailmanlistan sijalla 129.
Vuonna 1994 Tedjakusuma eteni ammattilaistasolla Australian avointen kaksinpelissä kolmannelle kierrokselle voitettuaan Karine Quentrecin ja Patricia Tarabinin. Kolmannella kierroksella hän hävisi maailmanlistan sijalla 11 olleelle Manuela Maleevalle. Huhtikuussa hän nousi parhaimmillaan maailmanlistan sijalle 82. Ranskan avoimissa hän hävisi avauskierroksella maailmanlistan yhdeksäntenä olleelle Nataša Zverevalle. Yhdysvaltain avoimissa Tedjakusuma hävisi avauskierroksella Judith Wiesnerille. Marraskuussa 1994 hän saavutti nelinpelin WTA-turnausvoiton kotimaassaan Surabayalla yhdessä maannaisensa Yayuk Basukin kanssa. Vuoden 1994 Aasian kisoissa Hiroshimassa Tedjakusuma saavutti hopeaa Indonesian joukkueessa tenniksen joukkuekilpailussa. Kauden päätteeksi hän oli pudonnut maailmanlistan sijalle 147 voitettuaan ennätysrankingin saavutettuaan vain yhden ottelun loppukauden aikana.
Tedjakusuma edusti Indonesiaa Atlantan olympialaisissa 1996, missä hän eteni naisten kaksinpelissä Yayuk Basukin kanssa toiselle kierrokselle, jossa he hävisivät Jana Novotnálle ja Helena Sukoválle. Tämän jälkeen hän piti kolme vuotta taukoa kansainvälisistä turnauksista keskittyen opintoihinsa Yhdysvalloissa valmistuen Nichollsin osavaltionyliopistosta vuonna 2000. Vuonna 2001 hänen vasemmassa ranteessaan todettiin krooninen vamma, minkä vuoksi hänen piti jäädä sivuun kiertueelta.
Hän kuului Indonesian Fed Cup -joukkueeseen vuosina 1992–1996, 2001 ja 2005–2006 edustaen maataan 17 maaottelussa, joissa hän saavutti 16 voittoa ja hävisi 19 ottelussa. Hän edusti maataan useita kertoja Kaakkois-Aasian kisoissa. Vuonna 2005 Tedjakusuma voitti kultaa naisten nelinpelissä Wynne Prakusyan kanssa ja hopeaa naisten kaksinpelissä. Vuoden 2007 kisoissa hän saavutti hopeaa naisten nelinpelissä Sandy Gumulyan parina, hopeaa joukkuekilpailussa sekä pronssia kaksinpelissä.
Viimeiset ottelunsa hän pelasi ammattilaistasolla vuonna 2012.
Aiheesta muualla

Romana Tedjakusuma WTA:n sivuilla (englanniksi)
Romana Tedjakusuma ITF:n sivuilla (englanniksi)
Rånträsket

| Rånträsket |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Norrbotten
Kunnat:  Luulajan kunta
Koordinaatit:  65°51′57″N, 22°16′58″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Tvärånin valuma-alue
Järveen tulevat joet:  salmi Rånejoesta
Laskujoki:  Tvärån Rånejokeen
Järvinumero:  SE732231-179486
Mittaustietoja
Pinnankorkeus:  6 m  mpy. 
Pituus:  1,225 km  
Leveys:  0,773 km  
Rantaviiva:  2,934 km  
Pinta-ala:  0,562 km²  
Valuma-alue:  4,31 km²  
Saaria:  ei saaria
 fiRånträsket 
Rånträsket on Ruotsissa Norrbottenissa Råneåssa Luulajan kunnassa sijaitseva järvi, joka kuuluu Rånejoen vesistöön.
Maantietoa

Rånträsket on 1,2 kilometriä pitkä, 0,8 kilometriä leveä ja sen pinta-ala on 56 hehtaaria eli 0,56 neliökilometriä. Järven erottaa Rånejoen virtaavasta uomasta kaksi saarta Långholmen ja Degerholmen. Niiden pohjoispuolella sijaitsee tulvauomat, jossa myös järvi sijaitsee. Matalan veden aikana uoma kasvaa teheänä kaislikkoa ja muuta vesiskasvillisuutta. Järveen virtaa hitaasti vettä Långholmenin ohitse ja poistuu takaisin virtaavaan uomaan Tvärånin kautta.
Rånträsket sijaitsee Råneån taajama-alueen luoteispuolella. Järven lounaisrantaan ulottuu Västibyn, etelärantaan Tallheden ja kaakkoispuolella sijaitsee Norrabyn. Norrabyn pohjoispuolella sijaitsee kylän hautausmaa. Taajama-alueelta kulkee tie Tvärånin ylitse Degerholmenille ja edelleen Långholmenille. Saaret ovat metsäsaaria, joihin on raivattu peltopalstoja. Samalla tavalla on toimittu järven pohjoisrannoilla ja itse asiassa samalla tavoin on toimittu koko Rånejoen jokilaakson alajuoksulla.
Luontoarvoja

Valuma-alueen maaperän yleisimmät maalajit ovat moreeni (49,2 %), turve (6,5 %), hiekka tai sora (1,4 %), siltti (2,8 %) ja kallioalue (10,0 %). Muut alueet ovat erilaisia vesistöjä.
Vesistösuhteet

Rånträsket kuuluu Rånejoen vesistössä (päävesistötunnus 7) Rånejoki pääuoman lähialueeseen . Järvi on lasku-uomansa Tvärånin lähdejärvi ja sen valuma-alueen pinta-ala on 4,31 km². Järveen on vesiyhteys pääuomaan ja siihen laskee pohjoisesta kaksi metsäojaa. Järven luusuassa sen keskivirtaaman arvioidaan olevan 1,23 m³/s . Rånejoki laskee viiden kilometrin päässä Perämereen.
Lxandra

| Alexandra Lehti> Henkilötiedot |
| --- | --- |
Syntynyt: 1996 (ikä 27–28)
Muusikko
Taiteilijanimi:  Lxandra
Laulukielet:  englanti
Tyylilajit:  pop
Levy-yhtiöt:  Universal Music / Vertigo Island Records
  [ Muokkaa Wikidatassa ] [ ohje ]  
Lxandra (oik. Alexandra Lehti, s. 1996) on suomalainen laulaja-lauluntekijä ja entinen bloggaaja.
Ura

Lxandra muutti Helsingistä Berliiniin vuonna 2016 edistääkseen musiikkiuraansa. Siellä hän solmi levytyssopimuksen Saksan Universal Musicin alaisuudessa toimivan Vertigo-levymerkin kanssa sekä yhdysvaltalaisen Island Recordsin kanssa vuonna 2017. Ennen musiikkiuraansa hän piti Alexandra’s-nimistä muotiblogia tammikuuhun 2015 saakka.
Lxandran ensimmäinen levy-yhtiön kautta julkaistu single ”Dig Deep” julkaistiin maaliskuussa 2018. Vuoden 2017 aikana hän oli julkaissut kaksi omakustannesingleä ”Flicker” ja ”Hush Hush Baby”, joista jälkimmäinen päätyi soimaan myös saksalaisen elektroniikkakauppaketju Saturnin mainokseen. Lxandra palkittiin tammikuussa 2019 tulokasmusiikkipalkinto Music Moves Europe Talent Awardilla pop-kategoriassa. Toukokuussa 2019 hän julkaisi ”Swimming Pools” -singlen, joka sisältyi myös lokakuussa 2019 julkaistulle Another Lesson Learned -EP:lle. Samana vuonna hän myös vieraili Olavi Uusivirran kappaleella ”Valtakunta”.
Lxandra ensimmänen albumi Careful What I Dream Of julkaistiin kesäkuussa 2021.
Lxandra osallistui Uuden musiikin kilpailuun 2023 kappaleella ”Something to Lose”.
Suomen opetus- ja kulttuuriministeriö sekä sen rahoittama Music Finland -yhdistys ovat tukeneet Lxandran kansainvälistä läpimurtoa merkittävin avustuksin.
Yksityiselämä

Lxandran vanhemmat ovat toimittaja Baba Lybeck ja muusikko Pekka Lehti. Hänen veljensä Benjamin Lehti soittaa kitaraa Lxandran keikkabändissä.
Diskografia > Albumit

| Nimi | Julkaisutiedot |
| --- | --- |
Careful What I Dream Of:  Julkaistu: 11. kesäkuuta 2021  Formaatti: LP / digitaalinen  Levy-yhtiö: Universal Music / Vertigo
Diskografia > EP:t

| Nimi | Julkaisutiedot |
| --- | --- |
Another Lesson Learned:  Julkaistu: 25. lokakuuta 2019  Formaatti: digitaalinen  Levy-yhtiö: Universal Music / Vertigo
Diskografia > Singlet

| Nimi | Vuosi | Listasijoitukset> Single-lista  | Listasijoitukset> Radio- lista  | Albumi |
| --- | --- | --- | --- | --- |
| ”Flicker” | 2017 | — | — | Another Lesson Learned |
| ”Hush Hush Baby” | 2017 | — | — |  |
| ”Dig Deep” | 2018 | — | 67 | Another Lesson Learned |
| ”Swimming Pools” | 2019 | — | — | Another Lesson Learned |
| ”Dip My Heart in Confetti” | 2019 | — | — | Another Lesson Learned |
| ”Other People” | 2019 | — | — |  |
| ”Glide” | 2020 | — | — | Careful What I Dream of |
| ”Careful What I Dream of” | 2020 | — | — | Careful What I Dream of |
| ”Call of the Wild” | 2020 | — | — |  |
| ”Who” | 2020 | — | — | Careful What I Dream of |
| ”Sabotage” | 2021 | — | — | Careful What I Dream of |
| ”Sideways” | 2021 | — | — | Careful What I Dream of |
| ”Something to Lose” | 2023 | — | 36 |  |
Diskografia > Musiikkivideot

Flicker (2017 – ohj. Iiris Heikka)
Hush Hush Baby (2017 – ohj. Max Smeds & Lxandra)
Dig Deep (2018 – ohj. Iiris Heikka)
Swimming Pools (2019 – ohj. Iiris Heikka)
Dip My Heart In Confetti (2019 – ohj. Lxandra)
Aiheesta muualla

Lxandran kotisivut
Salon International de l’Auto et accessoires

Geneven autonäyttely maaliskuussa 2006.
Salon International de l’Auto et accessoires eli Geneven autonäyttely on Sveitsissä, Geneven naapurikaupungissa Le Grand-Saconnex’ssa vuosittain maaliskuun alussa järjestetty tapahtuma. Näyttely on ollut erittäin suosittu, ja se on ollut yksi automaailman tärkeimmistä tapahtumista. Ensimmäisen kerran näyttely järjestettiin vuonna 1905. Näyttely pidetään Palexpo-messukeskuksessa, joka sijaitsee Geneven lentoaseman vieressä. Näyttelytilojen yhteydessä on myös automuseo, Musée International de l’Automobile.
Genevessä on vuosien mittaan esitelty lähes kaikki merkittävät automallit, bensiinikoneista höyrykäyttöisiin saakka. Monet eksoottiset ja niin sanotut superautot ovat vuosi toisensa perään varastaneet show’n. Prototyypit, konseptiautot, uudet teknologiat ja tekniset läpimurrot, kansainväliset yhteistyösopimukset sekä poliittiset ja yhteiskunnalliset kysymykset ovat kaikki tämän kansainvälisen tapahtuman tuntomerkkejä.
Vuoden 2020 näyttely peruttiin koronapandemian takia. Neljän vuoden tauon jälkeen näyttely järjestettiin taas 2024, mutta paikalle saapui vain harvoja näytteilleasettajia. Tapahtuman järjestelytoimikunta ilmoitti, että vuonna 2025 tapahtumaa ei järjestetä, eikä sitä suunnitella järjestettävän myöskään seuraavina vuosina. Sen sijaan järjestäjät suunnittelevat autonäyttelyä Qatarissa.
Aiheesta muualla

Kuvia tai muita tiedostoja aiheesta Salon International de l’Auto et accessoires Wikimedia Commonsissa
Salon International de l’Auto et accessoires – viralliset sivut
Geneve Motor Show 2008 pictures (Arkistoitu – Internet Archive)
Autonäyttelyt
American Car Show
Classic Motorshow, Lahti
GTi Tuning Car Show
Helsinki Motor Show
Internationale Automobil-Ausstellung
Mondial de l’Automobile
North American International Auto Show
Salon International de l’Auto et accessoires, Geneva
Tokyo Motor Show